Ορεινό Ιωαννίνων

Το Ορεινό είναι ορεινό χωριό της Ηπείρου στην Περιφερειακή Ενότητα Ιωαννίνων.   

 Γενικά στοιχεία 
Το Ορεινό βρίσκεται δίπλα στα βορειοδυτικά σύνορα της Ελλάδας με την Αλβανία σε υψόμετρο 841 μέτρα και ιστορικά ανήκει στα χωριά του Πωγωνίου. Η παλιά του ονομασία είναι Μποζανίκο και έτσι αναφέρεται το 1919 στο ΦΕΚ 184Α - 19/08/1919 να προσαρτάται στην τότε κοινότητα Ξηροβάλτου. Το 1922 με το ΦΕΚ 19Α - 11/02/1922 ορίστηκε έδρα της κοινότητας Μποζανίκου ενώ το 1928 με το ΦΕΚ 81Α - 14/05/1928 μετονομάστηκε σε Ορεινό. Μέχρι το 2010 ανήκε στο τοπικό διαμέρισμα Ορεινού Ξηροβάλτου του πρώην Δήμου Δελβινακίου του Νομού Ιωαννίνων. Σύμφωνα με το σχέδιο Καλλικράτης μαζί με το Ξηρόβαλτο αποτελούν την τοπική κοινότητα Ορεινού Ξηροβάλτου που ανήκει στη δημοτική ενότητα Δελβινακίου του Δήμου Πωγωνίου. Σύμφωνα με την απογραφή 2011 έχει 14 μόνιμους κατοίκους«ΦΕΚ αποτελεσμάτων ΜΟΝΙΜΟΥ πληθυσμού », σελ. 10577 (σελ. 103 του pdf) ενώ το 2001 είχε πληθυσμό 14 κατοίκους.   

Παραπομπές

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου